OBAVIJEST O SAVJETOVANJU S JAVNOŠĆU
Osnovna škola Matije Vlačića Labin otvara javno savjetovanje sa zainteresiranom javnošću o prijedlogu Pravilnika o provedbi postupaka jednostavne nabave. 
Javno savjetovanje otvoreno je u razdoblju od 24.7.2026.godine i traje do 10.08.2026. godine te je primjedbe i prijedloge moguće dostaviti isključivo na priloženom obrascu na e-mail adresu: ured@os-mvlacica-labin.skole.hr.

Predlaže se provođenje skraćenog postupka savjetovanja s javnošću za Nacrt prijedloga Pravilnika o provedbi postupaka jednostavne nabave, umjesto uobičajenog roka od 30 dana, zbog izmjena zakonskih propisa koje se odnose na provođenje postupaka jednostavne nabave.
Cilj savjetovanja je prikupljanje primjedbi i prijedloga javnosti te se stoga pozivaju svi zainteresirani da svoje primjedbe i prijedloge na Prijedlog Pravilnika o provedbi postupaka jednostavne nabave dostave na Obrascu sudjelovanja u savjetovanju u navedenom roku trajanja savjetovanja.

Obrazloženje 
Donošenje novog Pravilnika o provedbi postupaka jednostavne nabave Osnovne škole Matije Vlačića Labin predlaže se radi potrebe usklađivanja s Izmjenama i dopunama Zakona o javnoj nabavi („Narodne novine“, broj 48/26), kao i radi prilagodbe postupaka jednostavne nabave novim funkcionalnostima Elektroničkog oglasnika javne nabave Republike Hrvatske (skraćeno: EOJN RH).


Prilozi:
· Nacrt prijedloga Pravilnika o provedbi postupaka jednostavne nabave
· Obrazac_sudjelovanja_u_savjetovanju
